มีปัญหาเกี่ยวกับการถ่ายอุจจาระ เลยให้กิน mucilin ซึ่งต้องดื่มน้ำตามมากๆ และจิบน้ำเรื่อยๆ คำถามคือ หนูเป็นคนกินน้ำเยอะแล้วจะปวดปัสสาวะในเวลาไม่นาน และคิดว่าเป็นปัสสาวะใหม่แน่ๆ เพราะมันค่อนข้างใส คำถามคือ น้ำจะไปช่วยผงไฟเบอร์ที่พองในท้องบ้างไหมคะ กลัวมันแห้งจนอุดตัน เพราะน้ำที่กินไปไม่นานก็ปัสสาวะออกมา
สวัสดีคะ การใช้ผง fiber เพื่อช่วยในเรื่องท้องผูก จะแนะนำให้ดื่มน้ำมากๆ เนื่องจากต้องการใช้มีการขยายตัวเต็มที่จากน้ำค่ะ ต้องอธิบายอย่างนี้ค่ะ น้ำที่เข้าไปในร่างกาย ถ้ามีเพียงพอ น้ำส่วนเกินจะถูกขับออกทางไตค่ะ แต่คือ ผ่านการกรองเอาสารที่มีประโยชน์กลับเข้าสู่ร่างกายแล้วค่ะการที่เป็นคนปัสสาวะบ่อยเกิดได้จากภาวะที่ง่ายๆ คือ ดื่มมากเกินไป ซึ่งอาจจะเป็นเรื่องความตั้งใจ หรือ มีปัญหาทางสุขภาพจิตทำให้ไม่สามารถบังคับตัวเองได้ทำให้ดื่มน้ำไปเองเรื่อยๆ แต่มักจะมีปัญหาอืื่นด้วย เช่น มีโซเดียมในร่างกายต่ำได้ค่ะ แต่ถ้าปรกติ ไม่ได้ดื่มน้ำเกินความต้องการของร่างกายก็ไม่มีปัญหาคะอีกภาวะที่ำทให้มีปัญหาในเรื่องของปัสสาวะบ่อยอาจจะต้องมองเรื่องของเบาหวานค่ะ แต่ถ้าเป็นเบาหวานจะมีเรื่องน้ำหนักลดมาด้วยค่ะหรืออาจจะมีเรื่องความผิดปรกติของการทำงานของต่อมหมวกไต และต่อมใต้สมองทำให้ไม่สามารถสร้างฮอร์โมนออกมาเพื่อดูดน้ำกลับ ซึ่งอันนี้คงต้องตรวจเพิ่มเติมค่ะ และมักจะกระทบระบบอื่นๆด้วยค่ะอย่างไรก็ตาม ถ้าสามารถที่จะรับประทานผักผลไม้ได้ แนะนำเรื่องการรับประทานผักผลไม้ก่อนค่ะ และแนะนำเรื่องการขับถ่ายให้ฝึกให้เป็นสุขลักษณะที่ดีก่อนนะค่ะ แล้วถ้าไม่ไหวถึงใช้ไฟเบอร์ร่วมค่ะ